Marek Uram

Marek Uram (* 8. september 1974, Liptovský Mikuláš) je bývalý slovenský hokejový útočník.

 Klubový hokej 
S hokejom začínal v MHk 32 Liptovský Mikuláš, v sezóne 1993/94  debutoval v slovenskej extralige. Ročník 1997/98  odohral v Poprade, po ňom sa vrátil do Liptovského Mikuláša. 

V priebehu sezóny 1999/00 prestúpil do Znojma, kde vytvoril produktívnu dvojicu s ďalším slovenským hokejistom Petrom Pucherom. V ročníku 2000/01 sa stal najlepším strelcom českej extraligy. V klube zotrval až do sezóny 2005/06, v závere ktorej bol vymenený do Vítkovíc za Juraja Štefanku. Po skončení pôsobenia v tomto klube podpísal trojročnú zmluvu so Slovanom Bratislava.

Po základnej časti prvej sezóny v Slovane bol s 31 gólmi najlepším strelcom súťaže. Svoje ofenzívne schopnosti potvrdil aj v play-off (zaznamenal 12 gólov a 9 asistencií v 14 zápasoch) a vybojoval svoj prvý klubový majstrovský titul. V stretnutí proti HC Košice 20. novembra 2007 si poškodil meniskus v pravom kolene a niekoľko týždňov vynechal. Slovan zdolal vo finále play-off Košice 4:3 na zápasy a obhájil majstrovský titul. 

24. júna 2009 podpísal zmluvu s MHC Martin, v mužstve pôsobil dva roky. V sezóne 2011/12 kvôli zraneniu odohral len tri zápasy v 1. SHL za MHk 32 Liptovský Mikuláš. Ďalší ročník hral opäť za Znojmo, tentoraz v rakúskej lige. V sezónach 2013/14 a 2014/15 hral za HC Mikron Nové Zámky v nadnárodnej MOL lige. Ďalšie dve sezóny pôsobil v rodnom Liptovskom Mikuláši.

 Tituly  
 2006/07 – HC Slovan Bratislava
 2007/08 – HC Slovan Bratislava

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1993/94   Liptovský Mikuláš  SE 2774111994/95 HK VTJ Piešťany 1. SHL 1995/96   Liptovský Mikuláš  SE 341514296+14 1996/97   Liptovský Mikuláš  SE 4828295716+7 1997/98   HK Poprad  SE 3915193410-26 1998/99   Liptovský Mikuláš  SE 4628275540+141999/00  Liptovský Mikuláš  SE 291615314+2  HC Znojemští Orli  ČE2268144-72000/01  HC Znojemští Orli  ČE2268144-771124+42001/02  HC Znojemští Orli  ČE5227245126+2571562+22002/03  HC Znojemští Orli  ČE5221224326-463362-32003/04  HC Znojemští Orli  ČE4625244916+15746104+12004/05  HC Znojemští Orli  ČE5220214116-72005/06  HC Znojemští Orli  ČE447222942+2  HC Vítkovice ČE72356-360114-1 2006/07   HC Slovan Bratislava  SE 5331326360+20141292116+26 2007/08   HC Slovan Bratislava  SE 3912385084+2417861438+7 2008/09  HC Slovan Bratislava  SE 5221264750+171267132+4 2009/10  MHC Martin SE 4614354934+1480332-1 2010/11  MHC Martin SE 4710293950+7  HC Slovan Bratislava SE 51454+1 2011/12   Liptovský Mikuláš  1. SHL33140+4 2012/13   HC Znojemští Orli  RHL3810192910+1030002-2 2013/14   Mikron Nové Zámky  MOL82810

 Reprezentácia 

Marek Uram bol členom výberu z MS 2002 v Göteborgu, ktorý vybojoval titul majstra sveta, odohral prvých šesť zápasov. V slovenskej reprezentácii odohral 73 zápasov, strelil 17 gólov.

 MS 2007 
Tréner Július Šupler ho nominoval do širšieho výberu pre šampionát v Rusku. Po troch prípravných zápasoch ho z nominácie vyradil. Uram vyhlásil, že to vzhľadom na predpokladaný príchod zámorských hráčov očakával a oznámil ukončenie reprezentačnej kariéry. Po ohlásenej neúčasti zraneného Ladislava Nagya ho však Šupler znovu povolal a vyradil Františka Skladaného. Uram nastúpil v úvodnom zápase proti Nórsku v prvom útoku s Kapušom a Šatanom a strelil prvý gól Slovenska na šampionáte. Skóroval aj v treťom zápase proti Kanade (4:5), v ktorom zaznamenal tiež asistenciu a bol vyhlásený za najlepšieho hráča svojho mužstva. Slovensko prehralo so Švédskom vo štvrťfinále a obsadilo 6. miesto.

 Štatistika na významných podujatiach 
 Podujatie  Z  G  A  B TM+/-StrelyMiestoMS 2002600010-11.MS 200772352+1116.

(štatistické údaje v článku sú z 3. novembra 2013)

 Referencie 

 Iné projekty 

 Externé odkazy 


 profil Mareka Urama na stránke Slovana Bratislava 
 Marek Uram na eliteprospects.com

Kategória:Slovenskí hokejisti
Kategória:Slovenskí hokejoví útočníci
Kategória:Hráči MHk 32 Liptovský Mikuláš
Kategória:Hráči ŠHK 37 Piešťany
Kategória:Hráči HK Poprad
Kategória:Hráči MHC Martin
Kategória:Hráči HC Znojemští Orli
Kategória:Hráči HC Vítkovice
Kategória:Hráči HC Slovan Bratislava
Kategória:Hráči HC Nové Zámky
Kategória:Majstri sveta v ľadovom hokeji
Kategória:Účastníci MS v hokeji 2002
Kategória:Účastníci MS v hokeji 2007
Kategória:Osobnosti z Liptovského Mikuláša